DOLOŽKA PREDNOSTI 
medzinárodnej zmluvy pred zákonmi 
(čl. 7 ods.5 ústavy)

1. 	Gestor zmluvy:
Ministerstvo zahraničných vecí Slovenskej republiky

2. 	Názov zmluvy:
Dohoda o statuse misií a predstaviteľov tretích štátov pri Organizácii Severoatlantickej zmluvy (Brusel, 14. 9. 1994)

3. Účel a predmet zmluvy a jeho úprava v právnom poriadku Slovenskej republiky: 
Účelom a predmetom zmluvy je poskytnutie výsad a imunít misiám a predstaviteľom tretích štátov (nečlenských štátov) pri Organizácii Severoatlantickej zmluvy v členskom štáte, kde má Organizácia svoje ústredie (Belgicko) prostredníctvom odkazu na výsady a imunity diplomatických misií a personálu.

Analogická úprava predmetu dohody v právnom poriadku Slovenskej republiky:
Vyhláška ministra zahraničných vecí č. 157/1964 Zb. o Viedenskom dohovore o diplomatických stykoch
Vyhláška ministra zahraničných vecí č. 40/1987 Zb. o Dohovore o osobitných misiách

4. 	Priama úprava práv alebo povinností fyzických osôb alebo právnických osôb: 
článok 2 

5. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
medzinárodná zmluva, ktorá priamo zakladá práva alebo povinnosti fyzických osôb alebo právnických osôb

6. Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
medzinárodná zmluva, ktorá priamo zakladá práva alebo povinnosti fyzických osôb alebo právnických osôb a zároveň medzinárodná zmluva, na ktorej vykonanie nie je potrebný zákon

7. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): 

Vzhľadom na priamu použiteľnosť meritórneho ustanovenia medzinárodnej zmluvy a jej prednosť pred zákonmi nie je potrebné zrušiť alebo adaptovať z dôvodu duplicity žiadny právny predpis.

Dohoda sa dotýka najmä týchto všeobecne záväzných právnych predpisov:
- zákon č.40/1964 Zb. Občiansky zákonník v znení neskorších predpisov
- zákon č. 140/1961 Zb. Trestný zákon v znení neskorších predpisov  
- zákon č. 141/1961 Zb. o trestnom konaní súdnom (Trestný poriadok) v znení neskorších predpisov
- zákon Slovenskej národnej rady č.372/1990 Zb. o priestupkoch v znení neskorších predpisov
- zákon Národnej rady Slovenskej republiky č.202/1995 Z. z. Devízový zákon a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov
- zákon č.366/1999 Z. z. o daniach z príjmov v znení neskorších predpisov
- zákon Slovenskej národnej rady č.318/1992 Zb. o dani z dedičstva, dani z darovania a dani z prevodu a prechodu nehnuteľností v znení neskorších predpisov
- zákon Slovenskej národnej rady č.317/1992 Zb. o dani z nehnuteľností v znení neskorších predpisov
- zákon č.238/2001 Z. z. Colný zákon v znení neskorších predpisov
- vyhláška MF SR č.93/1996 Z. z. o rozsahu a spôsobe vrátenia dane z pridanej hodnoty osobám iných štátov, ktoré požívajú výhody podľa medzinárodných zmlúv v znení neskorších predpisov (podľa informácií MF SR má byť zrušená pripravovaným zákonom o dani z pridanej hodnoty s účinnosťou ku dňu nadobudnutia platnosti Zmluvy o pristúpení k EÚ)  
- zákon č.195/2000 Z. z. o telekomunikáciách v znení zákona č. 308/2000 Z.z.
- zákon č.507/2001 Z. z. o poštových službách
- zákon č.48/2002 Z. z. o pobyte cudzincov a o zmene a doplnení niektorých zákonov v znení neskorších predpisov
- zákon č.320/2002 Z. z. o brannej povinnosti v znení zákona č. 512/2002 Z. z.
- zákon č.381/1997 Z. z. o cestovných dokladoch v znení zákona č. 441/2001 Z. z.